Selección de crícket da India

A selección de crícket da India, tamén coñecida como Team India (do inglés: Equipo India) ou Men in Blue (Homes de Azul), é o equipo representativo da India nas competicións internacionais de crícket. Está dirixida polo Board of Control for Cricket in India (BCCI) e é membro de pleno dereito (full member) do International Cricket Council (ICC) con status de Test, One Day International (ODI) e Twenty20 International (T20I).

O crícket foi introducido na India polos mariñeiros británicos no século XVIII, sendo o primeiro club do país fundado no ano 1792. Con todo, a selección nacional india non xogaría o seu primeiro Test match até o 25 de xuño de 1932, nun xogo disputado no Lord's londiniense. Converteríanse así no sexto equipo en conseguir o status de equipo de Test. Desde ese ano 1932, a India tivo que agardar até 1952, case 20 anos, para acadar primeira vitoria nun encontro de Test. Nos seus primeiros cincuenta anos como equipo internacional de crícket, a India non obtivo moito éxito, gañando só 35 dos primeiros 196 test que xogou. Porén, o equipo gañou forza na década de 1970 coa aparición de xogadores como Gavaskar, Viswanath, Kapil Dev, Prasanna, Venkataraghavan, Chandrasekhar ou Singh Bedi.

Tradicionalmente moito máis forte en casa que fóra, o equipo indio mellorou a súa forma no estranxeiro, especialmente no crícket de overs limitados, desde principios do século XXI, gañando Test matches en Australia, Inglaterra e Suráfrica. Foi o segundo equipo de crícket en gañar a Copa do Mundo, despois das Indias Occidentais, en 1983, repetindo título en 2011 baixo a capitanía de Mahendra Singh Dhoni. Despois de gañar a Copa do Mundo de 2011, India converteuse no terceiro equipo despois das  e  en gañar a Copa do Mundo máis dunha vez, e o primeiro equipo de crícket en gañar a Copa do Mundo en casa. O equipo de crícket da India garda rivalidade con outras seleccións, principalmente con , arquirrival político da India, e con . Con todo, nos últimos tempos, están gañando protagonismo rivalidades con nacións como  e .

 Historia 
 Orixes 
Os británicos levaron o crícket á India a principios de 1700, sendo o primeiro partido de crícket xogado en 1721. En 1848, a comunidade parsi de Bombai fundou o Oriental Cricket Club, o primeiro club de crícket estabelecido por nativos do lugar. A pesar disto, os británicos non os convidaron a xogar contra eles até moitos anos despois, en 1877. A comezos do século XX, en 1912, comezouse a disputar un torneo cuadrangular entre parsis, sikhs, hindús, musulmáns e europeos. Nestes primeiros anos de século, algúns indios comezaron a xogar para a selección de , sendo algúns deles, como Ranjitsinhji ou Duleepsinhji, moi apreciados polos británicos. En 1911 un equipo de indios fixo o seu primeiro tour polas Illas Británicas. Porén, xogaron tan só contra equipos condais e non contra a propia selección inglesa.

 Status de Test match 
esquerda|thumb|Lala Amarnath en Lord's en 1936.
A India foi convidada á Imperial Cricket Conference en 1926, e fixo o seu debut como nación de test match en Inglaterra en 1932. O equipo estaba liderado por CK Nayudu, quen estaba considerado o mellor bateador indio nese momento. O único encontro de test disputado entre as seleccións de  e a India xogouse no Lord's de Londres. Naquela altura o equipo indio non destacaba polo seu bateo e acabou por perder por 158 carreiras. Ao ano seguinte a India acolleu os seus dous primeiros test match como local. O rival foi, de novo, Inglaterra nuns encontros disputados en Bombai e Calcuta. Ao igual que no primeiro enfrontamento, a vitoria foi para os ingleses en ambos os xogos. O equipo indio continuou mellorando durante as décadas de 1930 e 1940, aínda que sen conseguir ningunha vitoria internacional durante o período. A comezos da década de 1940, a India non xogou ningún test de crícket debido á segunda guerra mundial. A primeira serie do equipo como país independente foi a finais de 1947 contra os Invencíbeis de Sir Don Bradman (nome dado á selección de Australia da época). Esta serie, celebrada no país austral, foi tamén a primeira onde o rival non foi Inglaterra. Australia gañou a serie de cinco partidos por 4-0, con Bradman atormentando aos lanzadores indios. A súa primeira serie de test en casa contra un equipo distinto de Inglaterra chegou en 1948 cando se enfrontaron á selección das Indias Occidentais. A serie saldouse con derrota para os locais por 1−0.

A primeira vitoria da India nun test match chegaría até o 24 de marzo de 1952 contra Inglaterra en Madras. Ese mesmo ano, conseguirían gañar a súa primeira serie, sendo o rival a selección de Paquistán. O combinado continuou mellorando durante a década de 1950, gañando unha nova serie en 1956, neste caso ante . Con todo, o equipo non consegue ningunha outra vitoria no resto da década, perdendo antes as potentes Australia e Inglaterra. Durante a seguinte década, a India gañou fama como equipo forte na casa. En 1961−62 gañaron a súa primeira serie de Test contra Inglaterra en casa, así como outra contra Nova Zelandia. Tamén lograron empatar en casa contra Paquistán e Australia e outra contra Inglaterra. Neste mesmo período, a India tamén gañou a súa primeira serie fóra do subcontinente, concretamente contra Nova Zelandia en 1967−68.

A chave do bowling da India na década de 1970 foi o Indian spin quartet, un grupo de catro xogadores formados por Bishen Bedi, E.A.S. Prasanna, BS Chandrasekhar e Srinivas Venkataraghavan. Este período tamén viu a aparición de dous dos mellores bateadores da historia da India, Sunil Gavaskar e Gundappa Viswanath. Os lanzamentos indios tiñan a tendencia de usar efectos, e o Indian spin quartet aproveitou isto para crear colapsos nas aliñacións de bateo rivais. Estes xogadores, baixo a capitanía de Ajit Wadekar, foron responsables das vitorias consecutivas nas series de 1971 nas Indias Occidentais e en Inglaterra.

 Éxito na Copa do Mundo 
A chegada dun novo formado de crícket en 1971, o One Day International (ODI), creou unha nova dimensión no mundo deste deporte. A India non se consideraba naquela altura un combinado forte no novo formato, con bateadores como o capitán Gavaskar coñecidos polo seu enfoque defensivo ao bateo. A India comezou como un equipo débil en ODI e non se clasificou para a segunda rolda nas dúas primeiras edicións da Copa do Mundo de Crícket. Pola contra, en encontros de Test, o combinado indio presentaba equipos destacados, sendo particularmente fortes na casa. De feito, batiron un récord da épica no terceiro Test contra as  xogado en Porto de España cando conseguiron 403 carreiras para gañar, 112 delas de Viswanath. En novembro de 1976, o equipo estableceu outro récord ao anotar 524 por 9 declarados contra Nova Zelandia en Kanpur sen que ningún bateador individual anotase un century (100 carreiras).

Durante a década de 1980, a India desenvolveu unha aliñación de bateo cunha mentalidade máis ofensiva con bateadores como Mohammed Azharuddin, Dilip Vengsarkar e os todoterreos Kapil Dev e Ravi Shastri. India gañou a Copa do Mundo de Crícket en 1983, derrotando aos favoritos e campións nas dúas edicións anteriores, as Indias Occidentais. A pesar disto, o equipo fixo un mal papel nos Test, incluíndo 28 xogos consecutivos sen conseguir unha vitoria. En 1984 a India gañou a Copa de Asia e, en 1985, gañou a primeira e última edición do World Championship of Cricket en Australia. Á parte disto, a India seguiu sendo un equipo débil fóra do subcontinente indio. A vitoria da serie de Test de 1986 contra Inglaterra seguiu sendo a última vitoria fóra do país durante os seguintes 19 anos.

 Finais do século XX 
A incorporación de Sachin Tendulkar e Anil Kumble á selección nacional en 1989 e 1990 mellorou aínda máis ao equipo. Ao ano seguinte incorporouse Javagal Srinath, o bowler co lanzamento máis rápido da India desde que Amar Singh fixo o seu debut. A pesar disto, durante a década de 1990, a India non gañou ningún dos 33 Test fóra do subcontinente, mentres que na casa gañou 17 de 30. Despois de ser eliminados polos seus veciños de  na semifinal da Copa do Mundo de Crícket de 1996, celebrada na propia India, o equipo sufriu un serie de cambios, entre os que destacan a chegada de Sourav Ganguly e Rahul Dravid, nun futuro capitáns do equipo. A finais de 1996 Tendulkar substituíu a Azharuddin como capitán, mais despois dunha mala xeira de resultados, tanto a nivel individual como colectivo, renunciou á capitanía e Azharuddin foi reinstalado a principios de 1998. Unha vez eliminada a carga da capitanía, Tendulkar foi o máximo anotador de carreiras do mundo tanto en Test como en ODI. De feito, a India conseguiu gañar nunha serie de Test á selección de Australia, naquela altura o mellor equipo do mundo.

Despois de non poder acadar ás semifinais na Copa do Mundo de Crícket de 1999, Tendulkar foi nomeado novamente capitán. Porén, tivo outra mala xeira de resultados, perdendo 3-0 nunha xira por Australia e despois 2-0 en casa ante . Tendulkar dimitiu e xurou non volver ser capitán do equipo nunca máis, sendo nomeado Ganguly o seu substituto. A comezos de 2000 o equipo sufriu un grave dano cando o ex capitán Azharuddin e o seu compañeiro de bateador Ajay Jadeja víronse implicados nun escándalo de arranxo de partidos. En consecuencia impúxoselles unha suspensión de por vida e de cinco anos respectivamente. Este período foi descrito pola BBC como "o peor momento do cricket indio". Con todo, o novo núcleo formado por Tendulkar, Dravid, Kumble e Ganguly, xurou non deixar que isto lles volvese a suceder e sacar ao crícket indio de tempos escuros. Así, os tres primeiros deixaron de lado as súas ambicións persoais, permitindo que Ganguly os conducise a unha nova era.

 Éxito con Ganguly e Dhoni 
O equipo indio experimentou importantes melloras baixo a capitanía de Sourav Ganguly e a dirección de John Wright, o primeiro adestrador estranxeiro da India. A India mantivo o seu récord de imbatibilidade na casa contra  após a serie de Test de 2001. A vitoria en 2001 contra os australianos marcou o comezo dunha lembrada xeira de bos resultados con vitorias en Test en , en , nas  e en . No mesmo ano, a India foi compartiu o título de campioa do Champions Trophy da ICC xunto con Sri Lanka e subcampioa da Copa do Mundo de Crícket 2003 en Suráfrica tras seren derrotados na final por Australia. Na temporada 2003−04 a India conseguiu empatar unha serie de Test en Australia por 1−1 contra os campións do mundo, así como gañar outra en .

A partir da temporada de 2004, a India comezou a notar a baixada do estado físico dos seus xogadores máis veteranos. Unha derrota nunha serie de Test na casa ante Australia foi seguida por unha derrota nunha serie ODI en casa contra Paquistán. Greg Chappell substituíu a John Wright como adestrador do equipo despois da serie, mais os seus métodos resultaron controvertidos e levárono a unha pelexa contra Ganguly, o que provocou que Rahul Dravid fose nomeado capitán. Isto provocou o rexurdir do equipo coa aparición de xogadores como MS Dhoni e Suresh Raina e a maioría de idade de Irfan Pathan e Yuvraj Singh. Unha contundente vitoria na serie en casa sobre Sri Lanka en 2005 e unha serie empatada con Suráfrica colocaron a India no segundo lugar da clasificación ICC de ODI. Unha convincente vitoria na serie ODI en Paquistán a principios de 2006, logo dunha derrota na serie de Test, deulle a India o récord mundial de 17 vitorias consecutivas en ODI bateando segundo. Con todo, unha derrota da serie 4-1 nas Indias Occidentais en 2006 provocou unha caída na forma de ODI da India.

A comezos de 2007, antes da Copa do Mundo, o equipo indio viu un rexurdimento na súa fortunas en ODI vencendo contra as Indias Occidentais e Sri Lanka. Isto persuadiu a moitos expertos para considerar á India como un dos candidatos a campión do mundo. Con todo, as derrotas ante Bangladesh e Sri Lanka fixeron que India non chegase á segunda rolda. En agosto de 2007, Dravid deixou a capitanía, sendo sucedido no cargo por Dhoni. En 2009, despois de vencer por 2−0 a Sri Lanka, a India acadou o primeiro lugar na clasificación da ICC de Test. Máis tarde, en 2011, a India gañou a Copa do Mundo de Crícket de 2011 ao derrotar a Sri Lanka na final, converténdose así no terceiro equipo despois das Indias Occidentais e Australia en gañar a Copa do Mundo dúas veces. Tamén se converteron no primeiro equipo en gañar a Copa do Mundo en casa.

Despois da Copa do Mundo, o equipo comezou a encaixar malos resultado, que levaron ao retiro de Dravid e VVS Laxman dos Test de crícket en 2012. En 2013 seguiu o mesmo camiño Tendulkar, que se retirou despois do seu 200º xogo de Test. Con Ganguly retirado en 2008, este período marcou o final da lendaria aliñación de bateo. En 2012, a India seguiu enfrontándose a un período de transición difícil, sendo eliminada na eliminada na segunda rolda do ICC World Twenty20 de 2012 e sen conseguirse clasificarse á final da Copa Asia 2012. Con todo, 2013 foi o ano do rexurdimento do crícket indio.

 Éxito en overs limitados con Kohli 
A principios de 2013, aínda gañando a , as abultas derrotas ante  e  fóra de casa xeraron fortes críticas aos xogadores de crícket indios polo seu baixo rendemento no estranxeiro. En 2013 a India derrotou a Inglaterra na final do ICC Champions Trophy e Dhoni converteuse no primeiro capitán da historia en gañar os tres principais trofeos da ICC: a Copa do Mundo, a Copa do Mundo de T20 e o Champions Trophy. 

En 2014, a India de novo non logrou chegar á final da Copa de Asia, mentres que na Copa do Mundo de T20, organizada en Bangladesh, caeron derrotados na final. Este torneo viu o ascenso de Virat Kohli como un dos mellores bateadores de overs limitados no crícket mundial. A finais desde mesmo ano a India realizou unha xira por Australia a para unha serie de Test de 4 partidos. Esta serie é lembrada pola repentina retirada de MS Dhoni do crícket despois do final do segundo Test. Virat Kohli foi nomeado novo capitán, mais non puido reverter a serie e a India perdeu 2-0.

Coa capitanía de Kholi, a India comezou a dominar de novo nos xogos de Test na casa. A vitoria na serie de Test de 2015 ante Australia deu comezo a unha xeira de 19 partidos de Test invictos. Isto foi seguido por vitorias en overs limitados fóra da casa ante a propia Australia e Sri Lanka. Na Copa do Mundo de 2015, a India conseguiu chegar até as semifinais, perdendo ante o eventual campión Australia. Após o mundial, a temporada de 2016 foi coñecida "The Grand Home Season" (do inglés: A gran temporada na casa), onde gañaron series de Test a , ,  e . Isto levou á India a regresar ao primeiro lugar da clasificación do ICC de Test.

En 2017 a India derrotou a  no primeiro encontro do Champions Trophy. Porén, perderon contra o mesmo equipo na final do torneo. Na Copa do Mundo de 2019, o equipo acabou primeiro na fase de grupos con sete vitorias e unha única derrota ante os anfitrións, Inglaterra. Xa nas eliminatorias, o equipo conseguiu acadar as semifinais, mais perderon ante Nova Zelandia por 18 carreiras. En 2021 a India xogou a final do novo Mundial de Crícket de Test, mais perdeu na final ante Nova Zelandia.

 Elenco 
Aquí enuméranse todos os xogadores que xogaron para a India nos últimos 12 meses e os formatos nos que xogaron a partir de 2021. En abril de 2021, o BCCI publicou unha nova lista de contratos que será válida desde outubro de 2020 até setembro de 2021.

Lenda
 Símbolo  Significado C/G  Tipo de contrato co BCCI S/N  Número do xogador en todos os formatos Formato  Formato ao que está a xogar recentemente

 Nome  Idade  Bateo  Lanzamento  Equipo  ZonaEquipo IPL C/G Formato  S/N  Último Test  Último ODI  Último T20I Capitán de Test, ODI e T20I; Top-Order Batsman Virat Kohli    Destro  Destro medio  Delhi  NorthRoyal Challengers Bangalore A+  Test, ODI, T20I  18   2021   2021   2021 Vicecapitán de ODI e T20I; Opening BatsmanRohit Sharma    Destro  Destro off spin  Mumbai  WestMumbai Indians A+  Test, ODI, T20I  45   2021   2021   2021 Vicecapitán de Test; Middle-Order Batsman Ajinkya Rahane    Destro  Destro off spin  Mumbai  WestDelhi Capitals A  Test  3   2021   2018   2016 Opening Batsmen Mayank Agarwal    Destro  Destro off spin  Karnataka  SouthPunjab Kings B  Test, ODI  16   2021   2020  – Shikhar Dhawan    Zurdo  Destro off spin  Delhi  NorthDelhi Capitals A  ODI, T20I  42   2018   2021   2021 Ruturaj Gaikwad    Destro   Maharashtra  WestChennai Super Kings   T20I  31  –  –   2021 Shubman Gill    Destro  Destro off spin  Punjab NorthKolkata Knight Riders C  Test, ODI  77   2021   2020  – Devdutt Padikkal    Zurdo    Karnataka  SouthRoyal Challengers Bangalore   T20I  37  –  –   2021 KL Rahul    Destro  Destro medio  Karnataka  SouthPunjab Kings A  Test, ODI, T20I  1   2021   2021   2021 Prithvi Shaw    Destro  Destro off spin  Mumbai  WestDelhi Capitals   Test, ODI, T20I  27   2020   2021   2021 Middle-Order Batsmen Shreyas Iyer    Destro  Destro leg spin  Mumbai  WestDelhi Capitals C  ODI, T20I  41  –   2021   2021 Manish Pandey    Destro    Karnataka  SouthSunrisers Hyderabad    ODI, T20I  21  –   2021   2020 Cheteshwar Pujara    Destro  Destro leg spin  Saurashtra  West Chennai Super Kings A  Test  25   2021   2014  – Nitish Rana    Zurdo  Destro off spin  Delhi  NorthKolkata Knight Riders    ODI, T20I  12  –   2021   2021 Hanuma Vihari    Destro  Destro off spin  Andhra  South Delhi Capitals (2019) C  Test  44   2021  –  – Suryakumar Yadav    Destro  Destro medio  Mumbai  West Mumbai Indians   ODI, T20I  63  –   2021   2021 All-Rounders Ravichandran Ashwin    Destro  Destro off spin  Tamil Nadu  SouthDelhi Capitals A  Test, T20I  99   2021   2017   2021 Ravindra Jadeja    Zurdo  Zurdo spin ortodoxo  Saurashtra  WestChennai Super Kings A  Test, ODI, T20I  8   2021   2020   2021 Hardik Pandya    Destro  Destro rápido-medio  Baroda  WestMumbai Indians A  ODI, T20I  33   2018   2021   2021 Krunal Pandya    Zurdo  Zurdo spin ortodoxo  Baroda  WestMumbai Indians   ODI, T20I  36  –   2021   2021 Axar Patel    Zurdo  Zurdo spin ortodoxo   Gujarat  WestDelhi Capitals C  Test, T20I  20   2021   2017   2021 Washington Sundar    Zurdo  Destro off spin  Tamil Nadu  SouthRoyal Challengers Bangalore C  Test, T20I  5   2021   2017   2021 Wicket-Keepers Ishan Kishan    Zurdo    Jharkhand  EastMumbai Indians   ODI, T20I  32  –   2021   2021 Rishabh Pant    Zurdo    Delhi  NorthDelhi Capitals A  Test, ODI, T20I  17   2021   2021   2021 Wriddhiman Saha    Destro    Bengal  EastSunrisers Hyderabad B  Test  6   2020   2014  – Sanju Samson    Destro  Destro off spin  Kerala  SouthRajasthan Royals    ODI, T20I  9  –   2021   2021 Pace Bowlers Jasprit Bumrah    Destro  Destro rápido  Gujarat  WestMumbai Indians A+  Test, ODI, T20I  93   2021   2020   2021 Deepak Chahar    Destro  Destro medio-rápido  Rajasthan  CentralChennai Super Kings C  ODI, T20I  90  –   2021   2021 Prasidh Krishna    Destro  Destro rápido  Karnataka  SouthKolkata Knight Riders   ODI  43  –   2021  – Bhuvneshwar Kumar    Destro  Destro medio-rápido  Uttar Pradesh  CentralSunrisers Hyderabad B  ODI, T20I  15   2018   2021   2021 T. Natarajan    Zurdo  Zurdo medio-rápido  Tamil Nadu  SouthSunrisers Hyderabad    Test, ODI, T20I  4   2021   2021   2021 Navdeep Saini    Destro  Destro rápido  Delhi  NorthRoyal Challengers Bangalore C  Test, ODI, T20I  96   2021   2021   2021 Chetan Sakariya    Zurdo  Zurdo medio-rápido  Saurashtra  WestRajasthan Royals    ODI, T20I  55  –   2021   2021 Mohammed Shami    Destro  Destro rápido  Bengal  EastPunjab Kings A  Test, ODI, T20I  11   2021   2020   2021 Ishant Sharma    Destro  Destro rápido-medio Delhi NorthDelhi Capitals A  Test  97   2021   2016   2013Mohammed Siraj    Destro  Destro rápido  Hyderabad  SouthRoyal Challengers Bangalore C  Test  73   2021  –  – Shardul Thakur    Destro  Destro rápido-medio  Mumbai  WestChennai Super Kings B  Test, ODI, T20I  54   2021   2021   2021 Sandeep Warrier    Destro  Destro medio-rápido  Tamil Nadu  SouthKolkata Knight Riders   T20I  22  –  –   2021 Umesh Yadav    Destro  Destro rápido  Vidarbha  CentralDelhi Capitals B  Test  19   2021   2018   2019 Spin Bowlers Yuzvendra Chahal    Destro  Destro leg spin  Haryana  NorthRoyal Challengers Bangalore C  ODI, T20I  3  –   2021   2021 Rahul Chahar    Destro  Destro leg spin  Rajasthan  CentralMumbai Indians   ODI, T20I  28  –   2021   2021 Varun Chakravarthy    Destro  Destro leg spin  Tamil Nadu  SouthKolkata Knight Riders    T20I  29  –  –   2021 Krishnappa Gowtham    Destro  Destro off spin  Karnataka  SouthChennai Super Kings    ODI  55  –   2021  – Shahbaz Nadeem    Zurdo  Zurdo spin ortodoxo Jharkhand  EastSunrisers Hyderabad   Test  88   2021  –  – Kuldeep Yadav    Zurdo  Zurdo spin non ortodoxo  Uttar Pradesh  CentralKolkata Knight Riders C  Test, ODI, T20I  23   2021   2021   2021

O BCCI asina contratos cos seus xogadores, o seu salario asígnase en función da importancia do xogador. Os salarios dos xogadores son os seguintes:
 Grao A+ – ₹7 crore (813 632,40 €)
 Grao A – ₹5 crore (580 542,13 €)
 Grao B – ₹3 crore (348 331,31 €)
 Grao C – ₹1 crore (116 110,44 €)
Paga por xogo
Os xogadores tamén reciben un pago por partido de ₹15 lakh (17 434,98 €) en Test, ₹6 lakh (6 966,67 €) por ODI e ₹3 lakh (3 483,33 €) por T20I.

 Resultados en torneos 
 Copa do Mundo de Test 
 Resultados no ICC World Test Championship Ano Fase de liga Final Posición final   Series  Xogos                            2019–21  1/9  6  5  1  0  17  12  4  1  0  720  72.2%  1.577  0  520  Derrota ante  por 8 wickets  2º

 Copa do Mundo de Crícket 
Resultados na Copa do MundoAnoRoldaPosiciónPXVDENR 1975 1ª rolda6/831200 1979 1ª rolda7/830300 1983Campións1/886200 1987Semifinais3/875200  19921ª rolda7/982501   1996Semifinais3/1274300    19992ª rolda6/1284400   2003Subcampións2/14119200 2007Fase de grupos9/1631200 2011Campións1/1497110  2015Semifinais3/1487100  2019Semifinais3/10107201 2023ClasificadosTotal2 títulos12/1285532912

 Copa do Mundo de T20 
Resultados na Copa do Mundo de T20AnoRoldaPosiciónPXVDENR 2007 Campións1/1274111 2009 Super 8s7/1252300 2010Super 8s8/1252300 2012 Super 8s5/1254100 2014 Subcampións2/1665100 2016 Semifinais4/1653200  2021 Clasificados 2022 Clasificados Total1 title6/633201111

 ICC Champions Trophy 
Resultados no Champions TrophyAnoRoldaPosiciónPXVDENR 1998Semifinais3/921100 2000Subcampións2/1143100 2002Campións1/1232001 2004Fase de grupos7/1221100 2006Fase de grupos5/1031200 2009Fase de grupos5/831101 2013Campións1/855000 2017Subcampións2/853200Total2 títulos8/82717802

 ACC Asia Cup 
Resultados na Copa de AsiaAnoRoldaPosiciónPXVDENR 1984 Campións1/322000 1986 Boicotearon o torneo 1988Campións1/443100 1990–91Campións 1/332100 1995Campións  1/443100 1997Subcampións2/4 31101 2000 First round 3/431200 2004Subcampións  2/663300 2008Subcampións2/6 64200 2010 Campións 1/443100 2012Primeira rolda3/432100 2014Primeira rolda3/542200 2016Campións 1/555000 2018Campións1/65401- 2022ClasificadosTotal7 titles 13/14 52351511

 Palmarés 
Copa do Mundo:
 Campións (2): 1983, 2011
 Subcampións (1): 2003
Copa do Mundo de T20:
 Champions (1): 2007
 Subcampións (1): 2014
Champions Trophy:
 Campións (2): 2002, 2013
 Subcampións (2): 2000, 2017
Copa de Asia:
 Campións (7): 1984, 1988, 1990–91, 1995, 2010, 2016, 2018
 Subcampións (3): 1997, 2004, 2008

 Estatísticas 
 Tests 
Rexistro de Test contra outras nacións

Máis carreiras en test para a India
 Xogador Carreiras MediaSachin Tendulkar 15.921  53,78Rahul Dravid 13.288  52,63Sunil Gavaskar 10.122  51,12VVS Laxman 8.781  45,97Virender Sehwag 8.586  49,34Virat Kohli  7.765  51,08Sourav Ganguly 7.212  42,17Dilip Vengsarkar 6.868  42,13Cheteshwar Pujara 6.494  45,41Mohammad Azharuddin 6.215  45,03

Máis wickets en Test para a India
 Xogador Wickets MediaAnil Kumble 619  29,65Kapil Dev 434  29,64Harbhajan Singh 417  32,46Ravichandran Ashwin 413  24,69Zaheer Khan 311  32,94Ishant Sharma  311  31,93Bishan Singh Bedi 266  28,71Bhagwat Chandrasekhar 242  29,74Javagal Srinath 236  30,49Ravindra Jadeja 227  24,96

 One-Day Internationals 
Rexistro de ODI contra outras nacións

Máis carreiras en ODI para a India

 Xogador Carreiras MediaSachin Tendulkar 18.426  50,26Virat Kohli 12.169  59,07Sourav Ganguly 11.221  40,95Rahul Dravid 10.889  39,15MS Dhoni 10.599  50,83Mohammad Azharuddin 9.378  36,92Rohit Sharma 9.205  48,96Yuvraj Singh 8.609  36,47Virender Sehwag 7.995  35,37Shikhar Dhawan 6.105  45,55

Máis wickets en ODI para a India

 Xogador Wickets MediaAnil Kumble 334  30,83Javagal Srinath 315  28,08Ajit Agarkar 288  27,85Zaheer Khan 269  30,11Harbhajan Singh 265  33,47Kapil Dev 253  27,45Venkatesh Prasad 196  32,30Ravindra Jadeja 188  37,36Irfan Pathan 173  29,72Manoj Prabhakar 157  28,87

 Twenty20 Internationals 
Rexistro de T20I contra outras nacións

Máis carreiras en T20I para a India
 Xogador Carreiras MediaVirat Kohli 3.225  52,01Rohit Sharma 2.952  32,43Shikhar Dhawan 1.759  27,92MS Dhoni 1,617  37.60Suresh Raina 1.605  29,18KL Rahul 1.647  39,21Yuvraj Singh 1.177  28,02Gautam Gambhir 932  27,41Manish Pandey 709  44,31Rishabh Pant 590  22,69

Máis wickets en T20I para a India
 Xogador Wickets MediaYuzvendra Chahal 63  25,30Jasprit Bumrah 62  20,33Ravichandran Ashwin 54  22,35Bhuvneshwar Kumar 50  25,60Hardik Pandya 42  27,40Kuldeep Yadav 41  14,21Ravindra Jadeja 40  30,55

Xogadores en negra están aínda activos coa India.

 Notas 

 Véxase tamén 
 Ligazóns externas 
 Páxina web oficial do Board of Control for Cricket in India

India
Categoría:Crícket na India